* શ્રમીકોના કીશોરવયથી માંડીને વૃદ્ધો સુધીનાં સૌ કોઈને, તેમના ઘેર કે એમના કાર્યક્ષેત્રે જઈને, તેઓના અનુકુળ (સવારથી રાતના ૧૧ વાગ્યા સુધીમાં ગમે ત્યારે) સમયે, ૨૫૦થી પણ વધુ વીષયોમાંથી તેઓ માંગે તે વીષયનું તેમને ભણાવવાનું કામ હતું !! આ અવૈધીક, વ્યાવસાયીક, પ્રૌઢશીક્ષણનો મહાપ્રયોગ છે. એમાં કામ કરવા માટે અને એ રીતે સમાજના સામાજીક–આર્થીક–શૈક્ષણીક રીતે પાછળ રહેલાંઓના સર્વાંગીણ વીકાસ માટેની બધી જ તકો હતી. મેં એનો ભરપુર લાભ ઉઠાવીને કોલસાથી કવીતા સુધીનાં અનેક ક્ષેત્રો માટેના વ્યાવસાયીક તાલીમ વર્ગોની યોજનાઓ કરી. અભ્યાસક્રમો ઘડ્યા; એને માટેનાં આધારસાહીત્યો વીવીધ શૈલીમાં તૈયાર કર્યાં; અનેક લોકો–સમુહો સાથે મીટીંગો કરી.